

REGULAMENTUL

**BIENALEI NAȚIONALE DE ARTĂ „GHEORGHE PETRAŞCU”**

## Ediţia a XVII-a, 2024

 În anul 2024 Complexul Naţional Muzeal „Curtea Domnească” Târgovişte organizează cea de-a XVII-a ediţie a BIENALEI NAȚIONALE DE ARTĂ „GHEORGHE PETRAŞCU”, ce poartă numele marelui artist care şi-a legat viaţa şi opera de meleagurile târgoviştene. Această ediţie a Bienalei, ca şi cele precedente, îşi propune:

* îmbogăţirea colecţiei de artă a Muzeului de Artă, secţie a Complexului Naţional Muzeal „Curtea Domnească” Târgovişte, cu lucrări de pictură şi grafică;
* mijlocirea relaţiilor Muzeului de Artă din Târgovişte cu artiştii din întreaga ţară;
* revitalizarea şi menţinerea contactului Muzeului de Artă cu tendinţele şi orientările creaţiei plastice contemporane;
* oferirea unui mediu de apropiere, cunoaştere şi competitivitate între artiştii plastici din România şi Republica Moldova.

Tema concursului este liberă, la alegerea participanţilor. Participarea este gratuită.

## Condiţii de participare

Concursul este deschis membrilor Uniunii Artiştilor Plastici din România şi Republica Moldova, studenţilor (ultimul an, masterat) şi absolvenţilor Academiilor de Artă care pot participa cu cel mult două lucrări:

* **PICTURĂ** – lucrări, cu dimensiunea maximă de 100 x 100 cm, încadrate/ înrămate şi cu sistem de agățare;
* **GRAFICĂ** – lucrări neînrămate, însoțite de paspartu nelipit/ fixat de lucrare (care să se încadreze în următoarele dimensiuni: 40 x 50 cm, 40 x 60 cm, 50 x 70 cm, 60 x 80 cm); nu sunt admise tehnicile de grafică imprimabilă și multiplicabilă (tehnicile de gravură).

Lucrările, executate în perioada 2022 – 2024, vor fi însoţite de formularul de participare la bienală, CV cu fotografia artistului, copie după legitimația de membru al UAP, fotografiile color ale lucrărilor, adresa, număr de telefon şi/sau email. Acestea vor fi expediate, corespunzător ambalate în cutii solide (din lemn sau metal), până la 01.11.2024,data poştei / curierului, la una din adresele:

**COMPLEXUL NAŢIONAL MUZEAL „CURTEA DOMNEASCĂ” TÂRGOVIŞTE, str. Justiţiei, nr. 7, cod poştal 130017, mun. Târgovişte, judeţul Dâmboviţa – pentru coletele expediate prin intermediul Poștei Române** și

**COMPLEXUL NAŢIONAL MUZEAL “CURTEA DOMNEASCĂ” TÂRGOVIŞTE – MUZEUL DE ARTĂ, Calea Domnească nr. 185, cod 130167, mun. Târgovişte, judeţul Dâmboviţa – pentru coletele expediate prin intermediul firmelor de curierat rapid.**

Fiecare artist va completa formularul lizibil, cu majuscule, pentru ca datele să fie utilizate la redactarea pliantului.

**NOTĂ:** Având în vedere prevederile Regulamentului European privind protecţia datelor personale, intrat în vigoare la 25 mai 2018, Complexul Naţional Muzeal „Curtea Domnească” vă solicită acordul pentru prelucrarea datelor cu caracter personal, pe durata raporturilor de colaborare.

Prin semnarea formularului, fiecare artist acceptă necondiţionat regulamentul Bienalei Naționale de Artă „Gheorghe Petraşcu” și își dă acordul privind prelucrarea datelor personale.

Relații suplimentare la secretariatul instituţiei: telefon 0245613946 saue-mail: contact@muzee-dambovitene.ro. Persoană de contact: Maria Neacșu – muzeograf artă, tel. fix Muzeul de Artă – 0736394086.

Rugăm popularizaţi această manifestare în rândul colegilor dumneavoastră.

# Desfăşurarea concursului

Juriul, alcătuit din membri ai U.A.P. şi ai Complexului Naţional Muzeal „Curtea Domnească” Târgovişte, se va întruni pentru dezbatere şi avizare a lucrărilor participante la expoziţie şi va stabili operele premiate, în perioada 15 - 22.XI.2024.

Se vor acorda premii:

 PICTURĂ GRAFICĂ

 Premiul I – 4.000 lei Premiul I – 2. 700 lei

 Premiul II – 3.500 lei Premiul II – 2.200 lei

Premiul III – 3.000 lei Premiul III – 1.600 lei

ATENŢIE!

În situaţia neacordării unor premii, Juriul îşi rezervă dreptul de a redistribui sumele respective prin atribuirea mai multor menţiuni. Cuantumul premiilor anunţate constituie suma netă.

**Dispoziţii finale**

Valoarea premiilor se constituie în preţ de achiziţie a lucrării / lucrărilor premiate, care vor deveni proprietatea Complexului Naţional Muzeal „Curtea Domnească” Târgovişte.

Expoziţia va fi deschisă publicului până la **31.01.2025,** cu posibilitatea prelungirii perioadei de expunere până la sfârșitul lunii februarie 2025.

Vernisajul şi festivitatea de înmânare a premiilor vor avea loc la Muzeul de Istorie, Calea Domnească, nr. 189, moment pentru care premianţii și participanții vor fi informaţi din timp.

Organizatorii îşi rezervă dreptul de a expune, reproduce şi publica lucrările participante la expoziţie în scopuri promoţionale.

Se va realiza un pliant care va fi trimis fiecărui artist participant la expoziţie în format electronic.

Participanţii îşi pot ridica lucrările numai după închiderea expoziţiei şi, **obligatoriu**, până la **data de 31.03.2025**, dată după care organizatorii sunt absolviţi de orice obligaţie în legătură cu depozitarea şi protecţia lucrărilor trimise.

Expedierea lucrărilor se va face în cel mult 30 zile de la închiderea expoziției prin curier rapid (DPD Courier) în sistemul de plată la destinație, cheltuielile de expediere (trimitere - returnare) fiind suportate de participanţi.

Organizatorii nu îşi asumă responsabilitatea pentru deteriorarea sau pierderea lucrărilor în timpul transportului şi își rezervă dreptul de a nu primi coletele ambalate necorespunzător, urmând ca acestea să fie refuzate la primire, atât în cazul curierului, cât și al Poștei Române.

Nerespectarea condiţiilor regulamentului duce la eliminarea artistului din concurs.

Manager**,**

dr. Ovidiu CÎRSTINA

Nr. înregistrare \_\_\_\_\_\_ din \_\_\_\_\_\_\_\_\_\_\_\_\_\_\_\_

**FORMULAR DE PARTICIPARE**

**BIENALA NAȚIONALĂ DE ARTĂ „GHEORGHE PETRAŞCU” TÂRGOVIŞTE 2024**

Nume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Prenume\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data şi locul naşterii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sex: M\_\_ F\_\_ Naţionalitatea: \_\_\_\_\_\_\_\_\_\_\_\_\_\_\_\_ Adresa: Str. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Nr. \_\_\_\_\_\_, Bl. \_\_\_\_\_\_\_\_\_\_, Sc. \_\_\_\_\_\_\_, Et. \_\_\_\_\_\_\_, Ap. \_\_\_\_\_, Cod poştal \_\_\_\_\_\_\_\_\_\_\_\_\_\_, Sector / Sat \_\_\_\_\_\_\_\_\_\_\_\_\_\_\_, Loc. / Com. \_\_\_\_\_\_\_\_\_\_\_\_\_\_\_\_\_\_\_\_\_, Jud. \_\_\_\_\_\_\_\_\_\_\_\_\_\_\_\_\_\_\_\_\_.

Tel.: \_\_\_\_\_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Accept condiţiile regulamentului Bienalei de artă plastică “Gheorghe Petraşcu”

Data: \_\_\_\_\_\_\_\_\_\_\_\_\_\_\_\_\_ Semnătura în original a artistului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Nr. | Titlul lucrării | Anul | Tehnică Material | Dimensiuni L / LA cm | Titlul Seriei/ Ciclului de lucrări | Valoareîn lei |
| 1. |  | 202\_ |  |  |  |  |
| 2. |  | 202\_ |  |  |  |  |

Date biografice / studii / apartenența la asociații sau uniuni artistice naționale / internațioale : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Expoziţii şi premii importante: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**FORMULARUL VA FI ÎNSOŢIT DE FOTOGRAFIA ARTISTULUI ŞI A LUCRĂRILOR ÎNSCRISE.**

**DATA LIMITĂ A EXPEDIERII LUCRĂRILOR ESTE 01.11.2024, DATA POŞTEI / CURIERULUI.**